นิสสัน นาวารา

นิสสัน นาวารา  เป็นชื่อรุ่นสำหรับรถกระบะของนิสสันที่มีรหัสรุ่น D21, D22, D40 และ D23 ชื่อรุ่นนี้ถูกนำไปใช้ในประเทศออสเตรเลีย นิวซีแลนด์ อเมริกากลาง อเมริกาใต้ เอเชีย ยุโรป และแอฟริกาใต้ ในอเมริกาเหนือ กลางและใต้ รวมถึงบางตลาดที่เลือก จะทำตลาดในชื่อ นิสสัน ฟรอนเทียร์ (Nissan Frontier) หรือ นิสสัน เอ็นพี300 (Nissan NP300)
หลังจากสิบกว่าปีกับ D21 นิสสันก็ได้เปิดตัว D22 ที่มีขนาดใกล้เคียงกัน ซึ่งต่อมาถูกแทนที่ด้วยรถกระบะขนาดกลาง D40 ที่ใหญ่ขึ้น สูงขึ้น และยาวขึ้น ใน ค.ศ. 2014 นิสสันได้เปิดตัว D23 ซึ่งเป็นรุ่นที่มาแทน D40 สำหรับตลาดต่างประเทศยกเว้นสหรัฐและแคนาดา ส่วนในตลาดสหรัฐและแคนาดา D40 ถูกแทนที่ด้วย D41 ฟรอนเทียร์ ใน ค.ศ. 2021
ชื่อนาวารามาจากแคว้นนาวาร์ทางตอนเหนือของประเทศสเปน และรุ่นที่ขายในยุโรปก็ผลิตที่โรงงานของ Nissan Motor Ibérica ในบาร์เซโลนา
<templatestyles src="Template:TOC limit/styles.css" />
ซีรีส์ D21 (ค.ศ. 1985).
D21 เป็นรุ่นที่มาแทนดัทสัน 720 และขายในชื่อ Nissan Datsun Truck ในประเทศญี่ปุ่น ส่วนในบางตลาดอย่างออสเตรเลียและนิวซีแลนด์ใช้ชื่อนาวารา
ความพิเศษของรุ่นนี้คือเป็นครั้งแรกที่วางจำหน่ายทั่วโลกในสองรูปแบบตัวถัง ได้แก่ ตัวถัง "A" ออกแบบในญี่ปุ่น มีให้เลือกทั้งแบบตอนเดียว (single cab) และตอนคู่ (dual cab) และตัวถัง "S" คิงแค็บ ออกแบบในสหรัฐที่สตูดิโอออกแบบของนิสสันในแซนดีเอโก รัฐแคลิฟอร์เนีย ทั้งสองรุ่นมีดีไซน์ด้านหน้าไม่เหมือนกัน โดยรุ่นอเมริกันมีฝากระโปรงและซุ้มล้อหน้ากว้างกว่าเล็กน้อย ในบางประเทศ เช่น ออสเตรเลีย มีการวางขายทั้งสองรุ่น นอกจากนี้ยังมีการประกอบในกรีซสำหรับตลาดท้องถิ่น และทำตลาดในชื่อ Nissan Pickup และ King Cab
รุ่นที่ 1 (D22; พ.ศ. 2540).
รุ่นที่ 1 ผลิตระหว่างปี พ.ศ. 2540-2547 แต่ในประเทศไทย ผลิตระหว่างปี พ.ศ. 2541-2550 ใช้รหัสว่า D22 โดยมีเครื่องยนต์ 6 ขนาด คือ 2.4 ,2.5 ,2.7 ,3.0 ,3.2 และ 3.3 ลิตร โดยในประเทศไทยมีจำหน่ายเฉพาะรุ่น 2.7 และ 3.0 ลิตรเท่านั้น และมีเกียร์ 3 แบบคือ เกียร์ธรรมดา 4 สปีด ,เกียร์ธรรมดา 5 สปีด และเกียร์อัตโนมัติ 4 สปีด โดยในประเทศไทย รุ่นก่อนไมเนอร์เชนจ์มีชื่อว่า นิสสัน บิ๊กเอ็ม ฟรอนเทียร์ หลังจากไมเนอร์เชนจ์แล้วจึงได้ใช้ชื่อ นิสสัน ฟรอนเทียร์
รุ่นนี้ แม้จะผลิตในตลาดโลกช่วงปี พ.ศ. 2540-2546 แต่ในไทยนั้นผลิตช่วงปี พ.ศ. 2541-2550
รุ่นที่ 2 (D40; พ.ศ. 2547).
รุ่นที่ 2 ผลิตระหว่างปี พ.ศ. 2547-2557 แต่ในประเทศไทย ผลิตระหว่างปี พ.ศ. 2550-พ.ศ. 2557 ใช้รหัสว่า D40 โดยมีเครื่องยนต์ 3 ขนาด คือ 2.5 ,3.0 และ 4.0 ลิตร โดยในประเทศไทยมีจำหน่ายเฉพาะรุ่น 2.5 ลิตร และมีเกียร์ 3 แบบ คือเกียร์ธรรมดา 5 สปีด เกียร์ธรรมดา 6 สปีด และเกียร์อัตโนมัติ 5 สปีด และมีตัวถังที่ใหญ่ขึ้นมากกว่ารุ่น D22 และมีการปรับโฉม (Minorchange) เมื่อปี พ.ศ. 2554 นอกจากนี้ นิสสันยังเคยผลิตภายใต้แบรนด์ซูซูกิสำหรับจำหน่ายในตลาดอเมริกาในชื่อ ซูซูกิ อีควอเตอร์  อีกด้วย
รุ่นนี้ แม้จะผลิตในตลาดโลกเมื่อปี พ.ศ. 2547-ปัจจุบัน แต่ในไทยนั้นผลิตช่วงปี พ.ศ. 2550-ปัจจุบัน เนื่องจากความขัดแย้งระหว่างสยามกลการและนิสสัน กว่าที่นิสสันจะเข้ามาซื้อหุ้นและลงทุนเองได้ก็คือเมื่อปี พ.ศ. 2546 และเตรียมเปลี่ยนโฉมในปี พ.ศ. 2557 เมื่อครบ 11 ปีในการทำตลาดพอดี โดยก่อนหน้านี้เคยมีข่าวว่า นิสสัน และ มิตซูบิชิ จะพัฒนารถกระบะร่วมกัน แต่ปัจจุบันได้ยุติความร่วมมือในการพัฒนารถกระบะแล้ว คงเหลือแต่ความร่วมมือในการผลิตรถ K-Car และการผลิตรถซีดานขนาดใหญ่สำหรับตลาดญี่ปุ่นเท่านั้น
รุ่นที่ 3 (D23; พ.ศ. 2557).
ในวันที่ 6 มิถุนายน พ.ศ. 2557 นิสสันได้เผยโฉมนาวารารุ่นที่สาม (รู้จักกันในชื่อ เอ็นพี 300 นาวารา) ใช้รหัสตัวถังว่า D23 โฉมนี้จะไม่มีสายการผลิตในประเทศสหรัฐอเมริกา แต่จะมีสายการผลิตในโรงงานแห่งใหม่ที่จังหวัดสมุทรปราการ ในเดือนกรกฎาคม พ.ศ. 2557 และจะเริ่มส่งมอบเมื่อเดือนสิงหาคม โฆษกนิสสันอเมริกาเหนือ นายแดน บีดอร์ ได้กล่าวไว้ว่ารุ่นนี้ ไม่ได้เกี่ยวข้องกับการเปลี่ยนโฉมกับฟรอนเทียร์ โฉม D40 ที่ประเทศสหรัฐอเมริกา สำหรับรุ่นยุโรปได้ใช้เครื่องยนต์ 2.3 ลิตร จากนิสสัน เอ็นวี 400
เมอร์เซเดส-เบนซ์ เอ็กซ์-คลาส.
ในวันที่ 25 ตุลาคม พ.ศ. 2559 เมอร์เซเดส-เบนซ์ ได้เผยโฉมรถกระบะต้นแบบ 2 คัน ชื่อว่า "เอ็กซ์-คลาส" โดยเอ็กซ์-คลาส จะใช้พื้นฐานเดียวกัน กับนิสสัน นาวารา โฉมนี้ และจะได้ขึ้นสายผลิตในโรงงานที่ประเทศสเปน (บาร์เซโลนา) และที่ประเทศอาเจนติน่า (คอร์โดบา) เมอร์เซเดส-เบนซ์ เอ็กซ์-คลาส จะไม่มีการทำตลาดในประเทศไทย
เรโนลท์ อลาสคัน.
เรโนลท์ ได้เผยโฉมกระบะเวอร์ชั่นผลิตจริง บนพื้นฐานของนิสสัน นาวารา หลังจากที่ได้ให้ชมตัวต้นแบบไปแล้ว ในงานปารีส มอเตอร์โชว์ เดือนตุลาคม ปี พ.ศ. 2559
ตงฟง ริช 6.
เมื่อวันที่ 24 ตุลาคม 2561 ตงฟงได้เผยโฉมกระบะเวอร์ชั่นผลิตจริง บนพื้นฐานของนิสสัน นาวารา ชื่อ ตงฟง ริช 6
NAVARA Minorchange 2020 Facelift.
Nissan NAVARA Minorchange ที่ออกมาใน Video Teaser ” NISSAN NEXT from A-Z นั้น ทำให้เราได้เห็นความเปลี่ยนแปลงงานดีไซน์ครั้งหน้าครั้งใหญ่ แนวทางการออกแบบอ้างอิงจากกระบะยักษ์รุ่นพี่ Nissan Titan มาเต็มๆ ไฟหน้าขนาดใหญ่รูปทรงเหลี่ยม แบ่งส่วนของไฟ LED Daytime Running Lights เป็นแบบ 2 ชั้น ขนาบอยู่ข้างๆ กระจังหน้าดีไซน์ใหม่ ที่ขยายขนาดใหญ่กว่าเดิมมาก
การเปลี่ยนแปลงงานดีไซน์ครั้งนี้ ทำให้ NAVARA ปรับแนวทางการออกแบบ ที่ดูบึกบึนแข็งแกร่งขึ้นกว่าเดิมอย่างเห็นได้ชัด เน้นแนวทางลุย มากกว่าจะออกไปทางสปอร์ต และ ฉีกแนวทางการดีไซน์ออกจาก SUV/PPV อย่าง Nissan Terra ชัดเจนยิ่งขึ้น ที่เปลี่ยนไปเป็นแนวสปอร์ตกว่าเดิม
นอกเหนือจากงานออกแบบแล้ว สิ่งที่เปลี่ยนแปลงไปสำหรับกระบะ NAVARA คือ ขุมพลังใหม่ จากเดิม เครื่องยนต์ดีเซล 2.5 เทอร์โบ จะต้องถูกเปลี่ยนเป็น ดีเซล 2.3 เทอร์โบคู่
Nissan ประเทศไทย ไม่รอช้า เพราะตลาดกระบะในไทย ยอดขายสูงเป็นอันดับ 2 ของโลก รองจากสหรัฐอเมริกา แต่ถ้าหากมาดูเฉพาะกลุ่ม Compact Pick-up ไทยก็จะมียอดขายเป็นอันดับ 1 ของโลกในกลุ่มนี้ ดังนั้น Nissan NAVARA Minorchange ก็เตรียมเปิดตัวอย่างเป็นทางการในบ้านเราวันที่ 9 พฤศจิกายน นี้
Nissan Navara MY 2022 Facelift.
หลังจากที่ Nissan Navara Minorchange ที่มาถูกปรับใหม่ ทั้งหน้าตา เครื่องยนต์ ตลอดจนอุปกรณ์ Option ถูกเปิดตัวอย่างเป็นทางการครั้งแรกในโลก ณ ประเทศไทย เมื่อวันที่ 10 พฤศจิกายน 2020 ส่งผลให้จำนวนยอดขายในบ้านเราดีขึ้นประมาณหนึ่ง สามารถขยับจากท้ายตารางขึ้นมาอยู่อันดับ 4 ของกลุ่มกระบะ 1 ตัน ได้อีกครั้ง ล่าสุด Nissan Motor (ประเทศไทย) เตรียมกระตุ้นความเคลื่อนไหว และเพิ่มความน่าสนใจให้กับ Navara อีกครั้ง ด้วยการเปิดตัวรุ่นปรับอุปกรณ์ MY 2022 เสริมทัพด้วยรุ่นพิเศษ Special Edition ในวันเสาร์ ที่ 11 มิถุนายน 2022 นี้
Nissan Navara MY 2022 คาดว่าจะถูกติดตั้งอุปกรณ์ Option ที่ยังขาดหายไป อาทิ เบาะนั่งคู่หน้าปรับด้วยไฟฟ้า สำหรับรุ่น PRO-4X เป็นต้น เสริมด้วยรุ่น Special Edition ที่ได้รับการตกแต่งพิเศษจากโรงงาน เพื่อสร้างความแตกต่างจากรุ่นปกติ และต่อกรกับคู่แข่ง นอกจากนี้ ยังเปิดตัวพร้อมแบรนด์แอมบาสเดอร์ด้วยเช่นกันคือ แบรี่-ณเดชน์ คูกิมิยะ
นอกจากนี้ มีการยกเลิกทำตลาด รุ่น Chassis Cab 2.5 Turbo, 2.5 Turbo S 6MT Single Cab, S 2.5 Turbo King Cab, Calibre V 2.3 Turbo King Cab, Calibre V 2.3 Turbo 6MT King Cab & Double Cab, Calibre V 2.3 Twin-Turbo 7AT Double Cab และ VL 2.3 Twin-Turbo 7AT 4×4 Double Cab อีกทั้งขึ้นราคารุ่น 2.5 Turbo SL / SL 4×4 6MT Single Cab, SL 2.5 Turbo 6MT King Cab, Calibre V 2.3 Twin-Turbo 7AT King Cab, PRO-2X และ PRO-4X Double Cab